***ZAPISNIK***

10. redovite sjednice Akademijskog vijeća u akad. god. 2014./2015. Akademije dramske umjetnosti.

10. redovita sjednica Akademijskog vijeća zakazana za 25. rujan 2015. nije održana zbog nedostatka kvoruma te je održana u novom terminu dana 06. listopada 2015. u 8,00 sati u sobi 202.

**Prisutni:** doc. Aćimović, prof. Baletić, asis. Bajc, doc. Biljan Pušić, asis. Blagović, prof. Botica Brešan, pred. Brčić, prof. Bukvić, doc. Devlahović, doc. Dolenčić, prof. Fruk, prof. Gamulin, doc. Hrašćanec, prof. Kolbas, doc. Lacko, prof. Legati, asis. Maksić Japindžić, prof. Medvešek, prof. Mihletić, prof. Miošić, doc. Modrić, prof. Nikolić, asis. Omerzo, doc. Orhel, doc. Pavković, znan. nov. Pavlić, prof. Perković, doc. Petković, asis. Petković Liker, prof. Popović, doc. Pristaš, prof. Rališ, prof. Rodica Virag, prof. Sršen, prof. Ševo, doc. Škaričić, doc. Švaić, prof. Terešak, prof. Trbuljak, prof. S. Tribuson, prof. Vasari, viši asis. Vrban Zrinski, doc. Vrhovnik, doc. Vukmirica, Jasna Žmak, znan. novak, Agata Juniku, znan. novak

**Studentski zbor:** Tajana Bakota, Borna Vujčić, Dunja Sikirić, Roko Sikavica, Sven Mihaljević, Hana Zrnčić Dim, Martina Čvek, Nikolina Medak, Adrijana Dimić

**Odsutni:** asis. Bijelić, prof. Blažević, doc. Crnojević Carić, prof. Frangeš, doc. Govedić, prof. Ilijić, doc. Jeličić, prof. Jelčić, doc. Jurić, asis. Jušić, prof. Kovač Carić, doc. Linta, asis. Manojlović, prof. Novak, prof. Ostojić, prof. Prohić, doc. Šesnić, prof. Sviličić, prof. Tomić, prof. Vojković, prof. Žmegač

**Ispričani:**, prof. Banović, prof. Brezovec, asis. Butijer, doc. Dević, prof. Kaštelan, prof. Lukić, prof. Midžić, prof. Nola, prof. Ogresta, prof. Petlevski, asis. Petrović, prof. Pristaš, prof. Puhovski, prof. Sesardić Krpan, prof. Vitaljić, doc. Zajec,

**Stud. godina:** prof. Kokotović, prof. Matišić, prof. Zec

**Sjednici prisustvuje tajnica Akademije:** Elizabeta Marijanović, dipl. iur.

**Zapisnik vodi:** Nina Kovačić

***DNEVNI RED***

1. Uvodna riječ dekana

2. Ovjera zapisnika sa sjednice Akademijskog vijeća održane dana 14.07.2015.

3. Nove prostorne rješidbe – informiranje o mogućnostima:

• potpisivanja desetogodišnjeg ugovora o zakupu sa Leksikografskim zavodom „Miroslav Krleža“

• postizanja dogovora za izradu studije izvedivosti prostornih rješenja za ADU - središnja lokacija, Leksikografski zavod, filmski studiji i nova zgrada – prijedlog – autor - dipl. ing. arh. Damir Ivšić

4. Imenovanje ECTS koordinatora

5. Izvješće o međunarodnoj suradnji

6. Financijsko izvješće (novi programski ugovori)

7. Razmatranje i prihvaćanje izvješća s mišljenjem i prijedlogom stručnog povjerenstva o ispunjavanju uvjeta za reizbor na radno mjesto:

- umjetničko - nastavno radno mjesto redovitog profesora za umjetničko područje, polje: kazališna umjetnost (scenske i medijske umjetnosti), grana gluma, Suzana Nikolić

8. Prethodno prihvaćanje izvješća s mišljenjem i prijedlogom stručnog povjerenstva o ispunjavanju uvjeta za izbor nastavnika u:

- umjetničko-nastavno zvanje i radno mjesto docenta za umjetničko područje, polje: primijenjena umjetnost, grana: fotografija (1 izvršitelj), pristupnici Jelena Blagović i Darko Vukov-Colić

9. Donošenje odluke o pokretanju postupka reizbora na radno mjesto te imenovanju stručnog povjerenstva za izradu izvješća o radu zaposlenika nakon proteka 5 godina od zadnjeg izbora na:

- umjetničko-nastavno radno mjesto docent za umjetničko područje, polje: kazališna umjetnost (scenske i medijske umjetnosti), grana gluma, Krešimir Dolenčić

10. Donošenje odluke o pokretanju postupka reizbora na radno mjesto te imenovanju stručnog povjerenstva za izradu izvješća o radu zaposlenika nakon proteka 5 godina od zadnjeg izbora na:

- nastavno radno mjesto predavač za umjetničko područje, polje dizajn, grana dizajn vizualnih komunikacija, Tihoni Brčić (prijedlog stručnog povjerenstva: Ivan Doroghy, Studiji dizajna na AGG-u, Sandra Botica Brešan i Goran Trbuljak)

11. Izmjene i dopune nastavnog plana za studij plesa

12. a) prihvaćanje liste vanjskih suradnika za akademsku godinu 2015./2016. (zimski i ljetni semestar)

b) pismeni prijedlozi predstojnika odsjeka za izbor vanjskih suradnika u naslovna zvanja

13. Donošenje odluke o nastavnom opterećenju i veličini nastavnih grupa za umjetničku nastavu

14. a) prihvaćanje modela participacije u troškovima studiranja redovitih studija

b) sklapanje ugovora sa studentima za akademsku godinu 2015./2016.

15. Akademski kalendar za akademsku 2015.-2016. godinu

16. Rezultati prijamnih ispita

17. Molbe studenata

18. Posjeta spomen-obilježja "Slomljeni pejzaž" posvećenog hrvatskom ratnom fotografu, snimatelju i djelatniku HRT-a Gordanu Ledereru

19. Zabrana pušenja na ADU

20. Razno

DOPUNA:

21. Imenovanje stručnog povjerenstvaza izradu izvješća i donošenje odluke u postupku izbora jednog zaposlenika / zaposlenice u znanstveno – nastavno zvanje i znanstveno – nastavno radno mjesto docenta iz znanstvenog područja humanističkih znanosti, znanstvenog polja znanost o umjetnosti, znanstvena grana teatrologija i dramatologija na neodređeno vrijeme u punom radnom vremenu na Umjetničkoj akademiji Sveučilišta Josipa Jurja Strossmayera u Osijeku.

Dnevni red je jednoglasno prihvaćen, postignut je kvorum i Vijeće je nastavilo s radom po točkama kako slijedi:

**AD 1.**

* Dekan je obavjestio AV da je jedan od najstarijih i najvećih studentskih festivala na svijetu VGIK iz Moskve, odabrao dva filma koja će predstavljati ADU u službenom programu. Radi se o filmovima *Šake* (r. Jasna Nanut) te *Ne pričamo sada o vama nego o djeci* (p. Tibor Keser).
* Student Vedran Hleb uputio je žalbu na proces rada i polaganje ispita iz kolegija Režija 6. Odsjek Kazališne režije očitovao se kako slijedi:

*Odsjek Kazališne režije i radiofonije odbija žalbu studenta Vedrana Hleba kojom traži ponavljanje praktičnog dijela ispita Režija VI (Moliere Mizantrop) kao i usmenog dijela ispita dotičnog predmeta jer za to ne postoji nijedan osnovani razlog.*

*Naime, red. prof. art. Matko Sršen, studentov mentor na ovoj umjetničko-nastavnoj produkciji odobrio je izvođenje ispitne predstave i tim činom omogućio javnu prezentaciju rada te pristup usmenom dijelu ispita, pa svi navodi iz studentove žalbe o terminima za probe postaju irelevantni. O poteškoćama u radu na produkciji mentor je izvijestio Povjerenstvo na usmenom dijelu ispita i te je okolnosti Povjerenstvo uzelo u obzir prilikom iskazivanja ocjena.*

*Nadalje, svi članovi ispitnog Povjerenstva izvedbu su pogledali istog dana (26. rujna 2015.), dio Povjerenstva na generalnoj probi održanoj u 15h, a dio na izvedbi u 20h. Stoga je malo vjerojatno da su se izvedbe mogle razlikovati u tolikoj mjeri da bi presudno ili radikalno utjecale na odluku članova povjerenstva.*

*Budući da se ovim očitovanjem odbija ponavljanje izvedbe praktičnog dijela, zahtjev za izuzećem red. prof. art. Branka Brezovca na usmenom dijelu ispita koji bi tek trebao uslijediti postaje bespredmetan.*

Tajana Bakota rekla je kako je Studentski zbor zaprimio predmetnu žalbu, ali kako još uvijek nisu održali sastanak na tu temu ne bi htjela iznostiti nikakve zaključke.

Prof. Ševo apelira i predlaže Studentkom zboru ADU da se pozovu profesori Kazališne režije i održi se sastanak prije bilo kakvih daljnjih koraka.

**AD 2.**

Jednoglasno je prihvaćen zapisnik sa sjednice održane 14.07.2015.

**AD 3.**

Nove prostorne rješidbe – informiranje o mogućnostima:

• potpisivanja desetogodišnjeg ugovora o zakupu sa Leksikografskim zavodom „Miroslav Krleža“

• postizanja dogovora za izradu studije izvedivosti prostornih rješenja za ADU - središnja lokacija, Leksikografski zavod, filmski studiji i nova zgrada – prijedlog – autor - dipl. ing. arh. Damir Ivšić

Prodekanica Aćimović iznijela je kratki financijski pregled:

* Od MZOS odobreno je 675.000,00 kn za adaptaciju Lex-a te još 250.000,00 kn od Sveučilišta u Zagrebu iz kreditnih sredstava što ukupno iznosi 925.000,00 kn.
* Potrebno je naprvaiti Studiju izvedivosti čija izrada stoji ukupno 193.000,00 kn te će Sveučilište refundirati navedeni iznos.
* Jednoglasno je imenovano radno tijelo koje će sudjelovati u izradi predmetne studije u sastavu:

1. doc. art. Davor Švaić
2. doc. art. Tatjana Aćimović
3. red. prof. art. Boris Popović
4. izv. prof. art. Franka Perković Gamulin
5. Branka Mitić, voditeljica nastavne produkcije
6. doc. art. Andreja Jeličić
7. doc. art. Robert Orhel
8. doc. art. Tanja Lacko
9. red. prof. art. Borna Baletić

* Prof. Popovića zanima da kako to da MZOS odustaje od financiranja studija Plesa? Ispada da će studij Plesa koristiti prostore u Leksikografskom zavodu dok ne dobije nove što može biti vrlo dug period. Shvaćeno je da čim se počne raditi TV studio Odsjek plesa se seli i MZOS i dalje financira prostor koji im je potreban. Smatra da je apsolutno neprihvatljivo da država više ne financira studij Plesa.
* Dekan je naglasio kako je donesena nova odluka Vlade RH o financiranju Sveučilišta po kojoj bi ADU dobila 2.250.000,00 kn što je premalo. Filmski studiji pokušavaju se u što većoj mjeri financirati iz sredstava HAVC-a te natječaja Grada Zagreba. Naglašava da se ne radi samo o financiranju Odsjeka plesa nego i svih odsjeka na Akademiji.
* Prof. Popović pojasnio je da je razlika u financiranju Odsjeka plesa i filmskih studija jer se studij Plesa financira od državnih institucija što sa filmskim odsjecima nije slučaj. Smatra da Ugovor potpisan između MZOS, MK, UNIZG i ADU treba vrlo dobro proučiti jer, još jednom naglašava, nije prihvatljivo da više ne žele financirati studij Plesa.
* Prof. Botica Brešan pita da li u budućnosti postoji strategija na koji će se način financirati studij Plesa na što joj je prodekanica Aćimović odgovorila da nažalost za sada ne postoji.

Nakon kraće rasprave Akademijsko vijeće jednoglasno je donijelo odluku da se dekan Baletić ovlasti za potpisivanje ugovora sa Leksikografskim zavodom.

**AD 4.**

Asistentica Jelena Blagović jednoglasno je imenovana novim ECTS koordinatorom.

**AD 5.**

Izvješće o međunarodnoj suradnji prebacuje se na slijedeću sjednicu Akademijskog vijeća.

**AD 6.**

Dekan je upoznao AV sa novom Odlukom Vlade RH o punoj subvenciji participacije redovitih studenata u troškovima studija i sufinanciranju materijalnih troškova javnim visokim učilištima u Republici Hrvatskoj u akademskim godinama 2015./2016., 2016./2017. i 2017./2018.

Jednoglasno je donesena Odluka Akademije dramske umjetnosti o utvrđivanju participacije redovitih studenata u troškovima studija za akademsku godinu 2015./2016.

**AD 7.**

Razmatra se izvješće s mišljenjem i prijedlogom stručnog povjerenstva o ispunjavanju uvjeta za reizbor na radno mjesto:

- umjetničko - nastavno radno mjesto redovitog profesora za umjetničko područje, polje: kazališna umjetnost (scenske i medijske umjetnosti), grana gluma, Suzana Nikolić

Podijeljeni su glasački listići te se utvrđuje da glasuje ukupno 51 član vijeća, te da je 48 za, 2 protiv i 1 nevažeći za izvješće i reizbor.

Jednoglasno je donesen zaključak da se u formi odluke dostavi mišljenje povjerenstva kako Suzana Nikolić ima uvjete za izbor u redovitog profesora trajno zvanje.

**AD 8.**

Čita se izvješće s mišljenjem i prijedlogom stručnog povjerenstva o ispunjavanju uvjeta za izbor nastavnika u:

- umjetničko-nastavno zvanje i radno mjesto docenta za umjetničko područje, polje: primijenjena u mjetnost, grana: fotografija (1 izvršitelj), pristupnici Jelena Blagović i Darko Vukov-Colić

Nakon izvješća dekan je otvorio raspravu.

Izvješće se jednoglasno prihvaća.

**AD 9.**

Jednoglasno se donosi odluka o pokretanju postupka reizbora na radno mjesto te imenovanju stručnog povjerenstva za izradu izvješća o radu zaposlenika nakon proteka 5 godina od zadnjeg izbora na:

- umjetničko-nastavno radno mjesto docent za umjetničko područje, polje: kazališna umjetnost (scenske i medijske umjetnosti), grana gluma, Krešimir Dolenčić, u sastavu:

1. red. prof. art. Joško Ševo

2. izv. prof. art. Aida Bukvić

3. red. prof. art. Ivica Boban, u miru

**AD 10.**

Jednoglasno se donosi odluka o pokretanju postupka reizbora na radno mjesto te imenovanju stručnog povjerenstva za izradu izvješća o radu zaposlenika nakon proteka 5 godina od zadnjeg izbora na:

* nastavno radno mjesto predavač za umjetničko područje, polje dizajn, grana dizajn vizualnih komunikacija, Tihoni Brčić, u sastavu:

1. izv. prof. art. Ivan Doroghy, Studiji dizajna na AGG-u

2. doc. art. Vesna Biljan Pušić

3. red. prof. art. Goran Trbuljak

**AD 11.**

Jednoglasno su prihvaćene izmjene i dopune nastavnog plana za Studij plesa.

**AD 12.**

1. prihvaćanje liste vanjskih suradnika za akademsku godinu 2015./2016. (zimski i ljetni semestar)

Prof. Leonida Kovač sa Akademije likovnih umjetnosti predavat će kolegij *Povijest umjetnosti* umjesto prof. Tonka Maroevića.

Lista vanjskih suradnika jednoglasno je prihvaćena.

b) pismeni prijedlozi predstojnika odsjeka za izbor vanjskih suradnika u naslovna zvanja

Prodekan Švaić moli da se izabere novi pročelnik Katedre za povijest, teoriju i analitiku jer rad Katedre nije efikasan. Donesena je odluka da će se o tome raspravljati na slijedećoj sjednici OZANA-e.

**AD 13.**

Jednoglasno se donosi odluka o nastavnom opterećenju i veličini nastavnih grupa za umjetničku nastavu.

**AD 14.**

a) Jednoglasno se prihvaća model participacije u troškovima studiranja redovitih studija

b) Jednoglasno se donosi odluka o sklapanju ugovora sa studentima za akademsku godinu 2015./2016.

**AD 15.**

Jednoglasno se prihvaća Akademski kalendar za akademsku 2015./2016. godinu.

Početak nastave - 05.10.2015. oba studija (preddiplomski i diplomski)

Zimski semestar (15 tjedana nastave) od 05.10.2015. do 29.01.2016.

Božićni i novogodišnji blagdani – od 25.12.2015. (petak) do 06.01.2016. (srijeda)

U četvrtak 07.01. 2015. i petak 08.01.2015. nastava se održava prema redovnom rasporedu.

Zimski ispitni rok - od 01.02.2015. do 26.02.2016.

Ljetni semestar - od 29.02.2015. do 10.06.2016.

Ljetni ispitni rok - od 13.06.2015. do 08.07.2016.

Jesenski ispitni rok - od 05.09.2015. do 30.09.2016.

**AD 16.**

Rezultati prijamnih ispita

|  |  |  |  |
| --- | --- | --- | --- |
| **2015./2016. Upisani 1. godina-prvi upis** |  |  | **Upisani 1. godina-prvi upis** |
| **Razina studija**  **preddiplomski** | **Naziv studija** | **Upisna kvota** | **Upisano ukupno studenata** |
| 2015/2016 | Montaža | 5 | 5 |
| 2015/2016 | Snimanje | 8+1 | 8 |
| 2015/2016 | Filmska i televizijska režija | 5 | 5 |
| 2015/2016 | Kazališna režija i radiofonija | 3+1 | 1 |
| 2015/2016 | Gluma | 12 | 12 |
| 2015/2016 | Produkcija | 7 | 7 |
| 2015/2016 | Dramaturgija | 6+3 | 4 |
| 2015/2016 | Suvremeni ples - izvedbeni   * nastavnički | 13+2  5+2 | 8  6 |
| 2015/2016 | Baletna pedagogija | 5+3 | 5 |
| **Razina studija**  **diplomski** | **Naziv studija** | **Upisna kvota** | **Upisano ukupno studenata** |
| 2015/2016 | Montaža | 6 | 5 |
| 2015/2016 | Snimanje | 12+3 | 6 |
| 2015/2016 | Filmska i televizijska režija | 6+1 | 6 |
| 2015/2016 | Kazališna režija i radiofonija | 4+1 | 0 |
| 2015/2016 | Gluma | 14+1 | 12 |
| 2015/2016 | Produkcija | 8 | 2 |
| 2015/2016 | Dramaturgija | 7+3 | 2 |

**AD 17.**

Molbe studenata:

Akademijsko vijeće prihvatilo je molbe studenata po preporuci odsjeka:

|  |  |  |  |
| --- | --- | --- | --- |
| 1. | VEDRAN HLEB | KRR | molba za odobrenje teme pisanog diplomskog rada MOLIEROV MIZANTROP IZ BECKETTOVE PERSPEKTIVE pod mentorstvom prof. Matka Sršena, tema praktičnog dijela dipl. rada: Predstava Molierie: MIZANTROP pod mentorstvom prof. Matka Sršena.  Odsjek odobrava temu i mentora dipl. rada |
| 2. | PAOLO TIŠLJARIĆ | KRR | molba za odobrenje teme diplomskog rada pod naslovom: REDATELJSKI PRISTUP NESPORAZUMU "A CAMUSA"  pod mentorstvom prof. Ozrena Prohića, praktični dipl. rad/predstava NESPORAZUM, pod mentorstvom prof. Ornela Prohića.  Odsjek odobrava temu i mentora dipl. rada |
| 3. | DINA VUKELIĆ | DRAMATURGIJA | molba za odobrenje teme diplomskog rada pod nazivom: AUTORSKI RADOVI IZ DRAMSKOG PISMA I FILMSKOG PISMA: "PREKO PUTA" - dramski tekst : "PUKOTINE" - dugometražni igrani scenarij, pod mentorstvom prof. Mate Matišića i prof. Lade Kaštelan.  Odsjek odobrava temu i mentora dipl. rada |

|  |  |  |  |  |
| --- | --- | --- | --- | --- |
| 4. | NINA GOJIĆ | | DRAMATURGIJA | molba za izlazak na diplomski ispit sa ranije odobrenom temom i mentorom: SABLAST S KRAJA SVIJETA I DRUGE STVARI, mentor prof. Marin Blažević i prof. Goran Sergej Pristaš  Odsjek odobrava molbu |
| 5. | VID HRIBAR | | DRAMATURGIJA | moli da mu se odobri i prizna izborni predmet SURADNJA NA AKADEMSKIM PROJEKTIMA, a koji je obavio u ak.god. 2014/2015. pišući scenarij za promo film  FRKE.  Odsjek odobrava molbu |
| 6. | BEATRICA KURBEL | | DRAMATURGIJA | molba za izlazak na obranu dipl. rada koji se sastoji od dramskog teksta PRAVI IGRAČI, scenarija OLAKŠANI, te  autoreferencijalnog rada  UNATRAG GLEDANO  mentor iz filmskog pisma: prof Mate Matišić  mentor iz autorskih poetika: prof. Tomislav Zajec  Odsjek odobrava molbu |
| 7. | ANA PERČINLIĆ | | DRAMATURGIJA | molba za odobrenje teme diplomskog rada  IRONIJA IMPLICITNOG AUTORA NA FILMU, pod mentorstvom prof. Saše Vojković i  PAD VUČJEK POTOMSTVA,  za umjetnički rad, pod mentorstvom prof. Tomislava Zajeca.  Odsjek odobrava molbu |
| 8. | MARIN LISJAK | | DRAMATURGIJA | molba za priznavanje  izbornog predmeta SURADNJA NA AKADEMSKIM  PROJEKTIMA za zimski i ljetni semestar ak. god. 2014/2015.  - za zimski semestar surađivao je na Odsjeku produkcije kao dramaturg studentici Tjaši Ninić  - za ljetni semestar . surađivao je na Odsjeku Glume - gluma I (horor - Moja priča), mentor prof. Joško Ševo.  Odsjek odobrava molbu |
| 9. | FILIP JURJEVIĆ | | DRAMATURGIJA | molbu za prizinavanje izbornog predmeta SURADNJA NA AKADEMSKIM PROJEKTIMA za zimski i ljetni semestar ak.god.  2014/2015.  - za simski semestar  surađivao je u dokumentarnom filmu pri odsjeku produkcije   kao dramaturg studentici Mihovili Kuljiš  - za ljetni semestar  surađivao je na Odsjeku Glume - gluma I (horor - Moja priča), mentor prof. Joško Ševo.  Odsjek odobrava molbu |
| 10. | MIRNA RUSTEMOVIĆ | | DRAMATURGIJA | molbu za temu diplomskog rada: Dramsko pismo: DOLAZAK mentor prof. Lada Kaštelan  Teorijsko istraživanje TRAUMA I SJEĆANJE -ISTRAŽIVANJE MOGUĆNOSTI ZA TRANSAKCIJU JAVNE MEMORIJE, mentor prof Nataša Govedić  AUTOREFLEKSIJE  Odsjek odobrava molbu |
| 11. | GORAN RIBARIĆ | | FTVR | Molba za odobrenje upisa u 2.god. MA studija FTVR – IGRANI FILM bez plaćanja participacije, budući da mu je preostao samo izlazak na diplomski ispit.  Odsjek odobrava molbu |
| 12. | | FILIP MOJZEŠ | FTVR | moli da mu se odobri mirovanje studija u ak.god. 2015/2016., i 2016/2017., zbog upisa na Sarajevsku školu za Nauku i tehnologiju – magistarski program Film factory u sklopu Sarajevske filmske akademije (SFA) Priložio Potvrdu o upisu na taj studij.  Odsjek odobrava mirovanje studija. |
| 13. | | JADRAN PUHARIĆ | FTVR | Molba za naknadnim upisom i mirovanjem za ljetni semestar ak. 2013/2014., cijele ak. god. 2014/2015., te nastavkom studija i upisom u ak. god. 2015/2016. Molbu obrazlaže radnim angažmanom i promoviranjem ADU, te položenim gl. umj. i obveznim predmetima .  Odsjek odobrava molbu sa pismenim Izvješćem |
| 14. | | ANDREA BUČA | FTVR | molba za naknadno odobrenje mirovanja studija zbog trudnoće i porodiljnog dopusta. Molbi prilaže Liječničku doznaku i Rodni list djeteta. Moli da joj se odobri mirovanje ljetnog roka ak.god. 2013/2014., i cijelu ak.god. 2014/2015.  Napomena: prema Zakonu žena ima pravo biti na porodiljnom dopustu do godine dana starosti djeteta,  Odsjek odobrava molbu |
| 15. | | LANA KOSOVAC | FTVR | molba za izlazak na diplomski ispit sa odobrenom temom REPREZENTACIJA TREĆE DOBI NA IGRANOM FILMU, mentor prof. H. Turković, praktični dio dipl. rada. NASAMO, mentor prof. Z. Ogresta.  Odsjek odobrava molbu |

|  |  |  |  |
| --- | --- | --- | --- |
| 16. | SILVA ĆAPIN | FTVR | molba za izlazak na diplomski ispit sa već ranije odobrenom temom i mentorom: STRIP I FILM - IZRAŽAJNE VEZE I RAZLIKE, mentor prof. Lukas Nola, praktični dio dipl. rada:  završni igrani film: PRIČE IZ BIJELE SOBE, mentor prof. Lukas Nola  Uedno moli upis u ak.god. 2015/2016 bez plaćanja participacije, budući da joj je preostalo samo polaganje diplomskog ispita.  Odsjek odobrava molbu |
| 17. | LANA KOSOVAC | FTVR | Molba za upis II god. MA studija FTVR- Igrani film, bez plaćanja školarine, budući da joj je ostao samo polaganje diplomskog ispita .  Odsjek odobrava molbu |
| 18. | LIDIJA ŠPEGAR | FTVR | molba za upis u ak.god. 2015/2016, bez plaćanja participacije budući da joj je preostao samo izlazak na dipl. ispit.  Odsjek odobrava molbu |
| 19. | SMILJKA GUŠTAK | SNIMANJE | molbu za mirovanjem studija u cijeloj akademskoj godini 2015/2016 zbog izbivanja izvan Republike Hrvatske.  Molba za oslobođenjem plaćanja participacije , budući da joj je preostao samo dipl. ispit.  Odsjek odobrava obje molbe |
| 20. | LUKA MATIĆ | SNIMANJE | molba za **odobrenje teme** diplomskog rada pod nazivom: SUBJEKTIVNI KADAR KAO FILM - SKAFANDER I LEPTIR, pod mentorstvom prof. Silvestra Kolbasa  Naziv praktičnog dijela diplomskog rada: ŠEST POLA SEDAM, redateljice Darije Dozet. Ujedno moli da mu se odobri **izlazak na diplomski ispit** budući da je obavio sve studentske obveze.  Odsjek odobrava |
| 21. | BOJAN MRĐENOVIĆ | SNIMANJE | mobu za odobrenje teme doplomskog rada:  ESTETIKA AMATERIZMA U PROFESIONALNOJ KINEMATOGRAFIJI , mentor prof. Goran Dević,  praktični rad - UBITI VEPRA, mentor prof. Goran  Trbuljak.  Ujedno moli odobrenje za izlazak na dipl. ispit budući da je obavio sve studentske obveze.  Odsjek odobrava molbu |
| 22. | TJAŠA KALKAN | SNIMANJE | molba da joj se naknadno odobri mirovanje studija u ljetnom semestru ak. godine. 2014/2015., budući da zbog zdravstvenog razloga nije bila u mogućnosti obaviti svoje studentske obveze.  Molbi prilaže liječničku potvrdu.  Odsjek odobrava molbu |
| 23. | BORKO VUKOSAV | SNIMANJE | molba za odobrenje teme dipl. rada: GRAD IZ POZICIJE OSOBNOG, pod mentorstvom prof. Ive Prosoli, praktični dipl.. rad naziv GRAD, pod mentorstvom prof. Darija Petkovića.  Ujedno moli odobrenje za izlazak na diplomski ispit, budući da je obavio sve studentske obveze.  Odsjek odobrava |
| 24. | PAVLE KRNJAIĆ | SNIMANJE | molba za ponovni upis u drugu godinu MA studija bez plaćanja participacije, budući da  je obavio sve studentske obveze, te mu je preostao samo izlazak na diplomski ispit.  Odsjek odobrava |
| 25. | INO ZELJAK | SNIMANJE | molba za ponovni upis u drugu godinu MA studija bez plaćanja participacije, budući da  je obavio sve studentske obveze, te mu je preostao samo izlazak na diplomski ispit.  Odsjek odobrava |
| 26. | FILIP STAREŠINIĆ | SNIMANJE | molba za ponovni upis u drugu godinu MA studija bez plaćanja participacije, budući da  je obavio sve studentske obveze, te mu je preostao samo izlazak na diplomski ispit.  Odsjek odobrava |
| 27. | IGOR ILIĆ | SNIMANJE | dvije molbe:  - molba za odobrenje teme diplomskog rada pod nazivom KONSTRUKCIJA ZBILJE KROZ MEDIJ FOTOGRAFIJE, mentor prof. Goran Trbuljak, praktični diplomski rad: Izložba fotografija pod nazivom NOVA STVARNOST, pod mentorstvom profesora Gorana Trbuljaka.  Ujedno moli odobrenje za izlazak na diplomski ispit budući da je obavio sve studentske obveze.  Odsjek odobrava molbu |
| 28. | IGOR ILIĆ | SNIMANJE | - molba za oslobođenje plaćanja participacije pri upisu u ak.god. 2015/2016., budući da mu je preostao samo izlazak na diplomski ispit.  Odsjek odobrava molbu |

|  |  |  |  |
| --- | --- | --- | --- |
| 29. | ANA RAJIĆ | PRODUKCIJA | Molba za mirovanje studija u akademskoj godini 2015/2016, zbog izbivanja izvan Republike Hrvatske.  Odsjek odobrava molbu |
| 30. | VEDRANA REBERŠAK | PRODUKCIJA | molbu za promjenu naslova teme dipl. rada iz ANGAŽIRANO KAZALIŠTE I PERFORMANS U ZAGREBU OD 1991-2001 u novi naslov: **KAZALIŠNA SCENA U ZAGREBU 1991-2001.GOD POD UTJECAJEM TRANZICIJSKIH I IDEOLOŠKIH DRUŠTVENIH PROMJENA.** Izlazak na dipl. ispit je ranije odobren.  Odsjek odobrava molbu |
| 31. | SANJA TOMLJENOVIĆ | PRODUKCIJA | molba za ispis Izbornog predmeta BRENDIRANJE NACIJE POMOĆU KULTURNOG SEGMENTA, kojeg zbog studijskih obveza i opterećenja nije bila u mogućnosti pohađati.  Ispisom tog kolegija, imala bi dovoljno ECTS bodova (120)  Odsjek odobrava molbu |
| 32. | MARIJANA ANNA MARTELOCK | PRODUKCIJA | molba za odobrenje promjene naslova diplomskog rada i **to iz** KULTURNI TURIZAM  **u DRŽAVNI FESTIVALI U KONTEKSTU KULTURNOG TURIZMA I IDENTITETA** Ujedno moli da joj se odobri **izlazak na diplomski ispit** budući da je obavila sve svoje studentske obveze.  Odsjek odobrava molbu |
| 33. | ISA ŽIVANOVIĆ | PRODUKCIJA | molba za izlazak na diplomski ispit nakon što joj prestane studentski status. Razlog za molbu su produkcijski razlozi – nemogućnost dovršetka filma do kraja ka.god. 2014/2015,, a što potvrđuje njezin mentor.  Odsjek odobrava molbu |
| 34. | ROMANA BRAJŠA | PRODUKCIJA | Molba za naknadni upis i priznavanje izbornog predmeta SURADNJA NA AKADEMSKIM PROJEKTIMA za ljetni semestar ak.god. 2014/2015., budući da je radila na snimanju filma Jasne Nanut IGRA MALOG TIGRA, kao asistencija produkcija za vrijeme snimanja od 09. do 12. srpnja 2015.god.  Odsjek odobrava molbu |
| 35. | SRĐAN KRNJAIĆ | PRODUKCIJA | molbu za **promjenu naziva** diplomskog rada iz Filmski marketing - uloga brendai Trailera u digitalnoj eri u n**ovi naziv** METODOLOGIJA FILMSKOG MARKETINGA - ANALIZA, STRATEGIJA I ALATI. Naziv praktičnog diplomskog   rada : FILMOPOLIS - EDUKATIVNA TV EMISIJA O FILMU ZA DJECU (PILOT) Ujedno moli izlazak na obranu  diplomskog rada.  Odsjek odobrava molbu |
| 36. | NINA DŽIDIĆ-UZELAC | MONTAŽA | upisana u 1.god. BA studija Montaže, moli da ju se oslobodi plaćanja participacije za školovanje na osnovu izvrsnosti: ukupan prosjek ocjena na drugom fakultetu je iznad 4,000  Priložila je Potvrdu o prijepisu ocjena  sa prosjekom ( original se nalazi u Uredu za studente).  Odsjek odobrava molbu |
| 37. | VIŠESLAV LABOŠ | MONTAŽA | Dvije molbe:  -molba za izlazak na dipl. ispit sa temom dipi. rada GLAZBA: ZVUK U ZAGREBAČKOJ ŠKOLI ANIMIRANOG FILMA, pod mentorstvom prof. Nevena Frangeša, praktični dio dipl rada: filn redatelja I. Mušana, UBITI VEPRA, pod mentorstvom prof B. Fruk Višeslav je obavio sve studentske obveze.  Odsjek odobrava molbu  -molbu za polaganje diplomskog ispita nakon što mu je istekao studentski status, tj. u tijeku listopada 2015.  Odsjek odobrava molbu |
| 38. | ANDREJ SMOLJAN | MONTAŽA | molbu za naknadni upis i priznavanje izbornog kolegija OBLIKOVANJE ZVUKA U KAZALIŠTU, kojega je nositelj pgor. Krešimir Dolenčić, a izvođač Willem Miličević. Predmet je odslušao u zimskom semestru ak.god. 2014/2015., ali ga pogreškom  nije upisao u Uredu za studente.  Odsjek odobrava molbu  Andrej Smoljan je podnio molbu i za odobrenje teme diplomskog rada pod nazivom  ZVUK U FILMU DREKAVAC , praktični diplomski rad film DREKAVAC kao tema obrade zvuka dipl. filma.  Za oba diplomska rada: pisani i praktični, mentorica je prof. Vesna Biljan Pušić.  Odsjek odobrava molbu |

|  |  |  |  |
| --- | --- | --- | --- |
| 39. | IVA IVAN | MONTAŽA | molba za izlazak na diplomski ispit sa odobrenom temom ZVJEZDANI ZVUKOVI: KAKO ZVUČI BUDUĆNOST U SUVREMENIM AMERIČKIM FILMOVIMA ZNANSTVENE FANTASTIKE I ZAŠTO JOJ VJERUJEMO  - praktični rad: NA VODI, sve pod mentorstvom prof. Vesne Biljan-Pušić  ujedno moli oslobođenje plaćanja participacije za upis u ak.god. 2015/2016., budući da joj je preostao samo izlazak na dipl. ispit u ak.god. 2015/2016.  Odsjek odobrava obje molbe |
| 40. | ALENA MURAR | MONTAŽA | Molba za odobrenje teme i mentora diplomskog rada: prof. Neven Frangeš (mentor) i g. Niksa Bratos (komentor); tema: *Aranžiranje i produkcija glazbe* - šetnja kroz film *Zlatne godine* te odobrenje mentorice prof. Bernarde Fruk za rad na oblikovanju zvuka za diplomski film. Naslov diplomskog filma te ime studenta redatelja prijavit će naknadno jer trenutno ne postoji film koji bi mogla prijaviti budući da se iz produkcijskih razloga ništa ne snima.  Odsjek odobrava molbu |
| 41. | STJEPAN LUČIĆ | MONTAŽA | molba za temu dipl. rada OBLIKOVANJE ZVUKA U VIDEO IGRAMA  pod mentorstvom prof. Bernarde Fruk i Bojana Kondresa, praktičnim radom LUTRIJA, redateljice Nede Radić u mentorstvu prof. Vesne Biljan Pušić, te moli odobrenje za izlazak na diplomski ispit budući da je obavio sve svoje studentske obveze.  Odsjek odobrava molbu |
| 42. | TOMISLAV STOJANOVIĆ | MONTAŽA | molbu za odobrenje teme pisanog dijela diplomskog rada pod radnim naslovom:  UTJECAJ ZVUKA NA FILMU I NJEGOVA PERCEPCIJA, pod mentorstvom prof. Vesne Biljan Pušić i komentorom prof. Markom Rojnićem  - praktični dipo dipl. rada - radiodrama KATEDRALA koja je nastala u sklopu predmeta Gluma u radio.drami, studenata MA studija glume. pod mentorstvom prof.. Vedrane Vrhovnik.  Odsjek odobrava molbu |
| 43. | IVAN ZELIĆ | MONTAŽA | Molba za izmjenu naslova diplomskog rada iz“ Završna obrada zvuka igranog filma“ u novi naziv: ZAVRŠNA OBRADA ZVUKA NA FILMU pod mentorstvom proflB. Fruk i prof, R. Paukovića  Praktični dipl. rad – kratki igrani film MALI DEBELI RAKUN redateljice B. Vekarić i dokumentarni film LIJEPO MI JE S TOMOG, ZNAŠ redateljice E. Kraljević  Odsjek odobrava molbu |
| 44. | SRĐAN POPOVIĆ | MONTAŽA | dvije molbe:  -molba za izlazak na diplomski ispit sa ranije odobrenom temom i mentorom: NAKNADNO SIMULIRANI SINKRONI ŠUMOPVI U IGRANOM I ANIMIRANOM FILMUI pod mentorstvom prof. Vesne biljan Pušić, praktični dipl. rad: obrada  zvuka na dipl. filmu NASAMO redateljice Lane Kosovac, pod mentorstvom prof. Vesne Biljan pušić  - molba za upis u ak.god. 2015/2016 bez plaćanja participacije, budući da mu je preostao samo polaganje diplomskog ispita.  Odsjek odobrava obje molbe |
| 45. | AZRA GORIĆ | SUVREMENI PLES - Nastavnički smjer | molba za mirovanje studija u ak.god. 2015/2016 zbog zdravstvenih razloga.  Prilaže liječničku potvrdu.  Odsjek odobrava molbu |
| 46. | MATEO VIDEK | GLUMA | moli da mu se odobri polaganje ispita zimskog semestra ak. god. 2015/2016., u ljetnom semestru ak.god. 2015/2016. u kojoj odlazi na ERAZMUS na LeedS Beekett University UK  Odsjek odobrava molbu |

|  |  |  |  |
| --- | --- | --- | --- |
| 47. | SILVIO MIROŠNIČENKO | FTVR | molba za upis u ak.god. 2015/2016, bez plaćanja participacije budući da mu je preostao samo izlazak na dipl. ispit.  Odsjek odobrava molbu |
| 48. | KAJA ŠIŠMANOVIĆ | FTVR | molbu za mirovanje studija u cijeloj ak.god. 2015/2016, zbog osobnih razloga financijske prirode i planiranja odsutnosti.  Odsjek odobrava molbu |
| 49. | IVAN SIKAICA | FTVR | molba za izlazak na diplomski ispit nakon što mu je istekao studentski status.  Odsjek odobrava molbu |
| 50. | JANA PLEĆAŠ | SNIMANJE | molba za izlazak na diplomski ispit nakon što joj je istekao studentski status.  Odsjek odobrava molbu |

|  |  |  |  |
| --- | --- | --- | --- |
| 51. | DAVID OGUIĆ | SNIMANJE | Molba za izlazak na diplomski ispit sa ranije odobrenom temom KOSI KADAR, pod mentorstovom prof. G Trbuljaka, film DREKAVAC,mentor prof. G. Trbuljak  Odsjek odobrava molbu |
| 52. | DENIS GOLENJA | MONTAŽA | Molba za izlazak na diplomski ispit sa odobrenom temom i mentorom, ujedno moli oslobođenje plaćanja participacije, budući da mu je preostao samo izlazak na dipl. ispit.  Odsjek odobrava molbu |
| 53. | ANDREJ SMOLJAN | MONTAŽA | molba za izlazak na diplomski ispit sa odobrenom temom i mentorom, ujedno moli oslobođenje plaćanja participacije, budući da mu je preostao samo izlazak na dipl. ispit.  Odsjek odobrava molbu |
| 54. | HANA HRIBAR | PRODUKCIJA | molba za naknadno odobrenje statusa mirovanja za ak.god. 2013/2014 i ak.god. 2014/2015., zbog duže bolesti. Molbi prilaže liječničku potvrdu.  Odsjek odobrava molbu |
| 55. | MARIJANA ANNA MARTELOCK | PRODUKCIJA | molbu za upis ak.god. 2015/2016.,  bez plaćanja participacije, budući da joj je preostao samo izlazak na dipl. ispit.  Odsjek odobrava molbu |
| 56. | RINO BARBIR | SNIMANJE | Molba za oslobođenje plaćanja participacije, budući da joj je preostao samo izlazak na dipl. ispit.  Odsjek odobrava molbu |

**AD 18.**

Hrvatska Kostajnica - Čukor spomen obilježje Gordanu Ledereru, petak, 09.10.2015.

Plan puta:

9:00 polazak autobusa ispred Akademije dramske umjetnosti

10.30 dolazak u Kostajnicu i posjet spomen obilježju na brdu Čukor iznad Hrvatske Kostajnice

13:00 ručak u restoranu Djed

15:00 slobodno popodne u Hrvatskoj Kostajnici (taj vikend se održava kestenijada od 08. - 11.10.2015.)

18:00 povratak u Zagreb

Dekan moli da se zainteresirani jave mailom ili telefonom Nini ili Verici najkasnije do 07.10.2015. do 12 sati (radi rezervacije sjedala autobusa i ručka u restoranu).

**AD 19.**

Dekan podsjeća da sukladno članku 13. Zakon o ograničavanju uporabe duhanskih proizvoda ( « Narodne novine « broj 125/08, 55/09, 119/09 i 94/14 ) **pušenje nije dozvoljeno u prostorima u kojima se obavlja djelatnost odgoja i obrazovanja.**

KAZNENE ODREDBE:

Temeljem članka 27. citiranog Zakona novčanom kaznom od 30.000,00 do 150.000,00 kuna kazniti će se za prekršaj pravna osoba ukoliko ne osigura poštivanje zabrane pušenja u zatvorenom javnom prostoru.

Sukladno članku 49. Pravilnika o radu ADU radnik krši obveze iz radnog odnosa ili u svezi s radnim odnosom u slučaju pušenja na radnom mjestu te je to razlog za davanje otkaza sa skrivljenim ponašanjem radnika.

Slijedom svega navedenog na Akademiji dramske umjetnosti u potpunosti je zabranjeno pušenje za studente, nastavnike, službenike i sve posjetitelje i suradnike.

Moli da se pridržava navedenoga kako ne bismo morali poduzimati navedene mjere radi poštivanja Zakona i podzakonskih akata.

**AD 20.**

Razno.

* Postupak izbora dekana:

1. Postupak izbora dekana započinje pozivom Akademijskog vijeća za podnošenjem prijedloga - vijeće u prosincu 2015.

2. nakon toga pismeni prijedlog za izbor dekana podneose najmanje tri člana AV-a u zvanju redovitog ili izvanrednog profesora - vijeće u siječnju 2016.

3. ukoliko predloženik prihvati kandidaturu dužan je dostaviti stručni životopis i vlastiti program rada za predmetno mandatno razdoblje koji usmeno izlaže pred Akademijskim vijećem - vijeće u veljači 2016.

4. ukoliko Akademijsko vijeće prihvati prijedlog i program pristupnika mora predmet poslati Senatu Sveučilišta od kojeg mora dobiti suglasnost

5. Senat na prijedlog rektora u roku od mjesec dana donosi odluku o davanju suglasnosti na zahtjev AV - a

6. nakon dobivene suglasnosti Senata Sveučilišta u zagrebu dekana bira AV tajnim glasovanjem sukladno postupku koji je propisan poslovnikom o radu Akademijskog vijeća

- Planirane sjednice Akademijskog vijeća u akad. godini 2015./2016.

Petak, 23.10.2015. u 8,00 sati – soba 202

Petak, 20.11.2015. u 8,00 sati – soba 202

Petak, 18.12.2015. u 8,00 sati – soba 202

Petak, 22.01.2016. u 8,00 sati – soba 202

Petak, 26.02.2016. u 8,00 sati – soba 202

Petak, 25.03.2016. u 8,00 sati – soba 202

Petak, 29.04.2016. u 8,00 sati – soba 202

Petak, 20.05.2016. u 8,00 sati – soba 202

Petak, 17.06.2016. u 8,00 sati – soba 202

Petak, 15.07.2016. u 8,00 sati – soba 202

Petak, 23.09.2016. u 8,00 sati – soba 202

DOPUNA:

**AD 21.**

Imenovanje stručnog povjerenstvaza izradu izvješća i donošenje odluke u postupku izbora jednog zaposlenika / zaposlenice u znanstveno – nastavno zvanje i znanstveno – nastavno radno mjesto docenta iz znanstvenog područja humanističkih znanosti, znanstvenog polja znanost o umjetnosti, znanstvena grana teatrologija i dramatologija na neodređeno vrijeme u punom radnom vremenu na Umjetničkoj akademiji Sveučilišta Josipa Jurja Strossmayera u Osijeku, u sastavu:

1. red. prof. Sanja Nikčević, dr. sc.

2. red. prof. art. Sibila Petlevski, dr. sc.

3. doc. art. Nataša Govedić, dr. sc.

Zapisnik sastavila Dekan

Nina Kovačić red. prof. art. Borna Baletić